צ'לסי קאטלר

צ'לסי קאטלר (באנגלית: Chelsea Cutler; נולדה ב-11 בפברואר 1997)<ref></ref> היא זמרת-יוצרת ומפיקה מוזיקלית אמריקאית מוסטפורט , מדינת קונטיקט, ארצות הברית. היא הוציאה את אלבום האולפן הראשון שלה, How to Be Human, ב-17 בינואר 2020, על ידי ריפבליק רקורדס. האלבום הגיע למקום ה-23 וה-51 במצעד בילבורד 200 ומצעד האלבומים הקנדי בהתאמה.

== ראשית חייה ==
צ'לסי קאטלר נולדה<ref name="R29"></ref> וגדלה בוסטפורט , מדינת קונטיקט, ארצות הברית.<ref name="Globe"></ref> בילדותה, היא ניגנה בכלים אקוסטיים, והפיקה מוזיקה אלקטרונית בתיכון. עוד בבית הספר התיכון, ב-2014, קאטלר החלה לפרסם גרסאות כיסויים ושירים מקוריים בחשבון ה-SoundCloud שלה.<ref name="Maine"></ref> היא המשיכה לפרסם מוזיקה לחשבון ה-SoundCloud שלה גם בזמן שהיא למדה בקולג' אמהרסט , שם שיחקה גם כדורגל.<ref name="OC"></ref> מאוחר יותר, היא החליטה לעזוב את הקולג' כדי להמשיך להתעסק במוזיקה במשרה מלאה, לאחר שהוצע לה תפקיד חימום בסיבוב ההופעות הלאומי של קווין XCII באביב 2018.<ref name="Bill2018"></ref>

== קריירה ==
עד ל-2017 כמה משיריה של קאטלר (כולל "Your Shirt") זכו להרבה הזרמות מדיה. באותה השנייה, זה הוביל למספר שיתופי פעולה, וביניהם Louis the Child ("Slow Down Love"), איוקאי ("The Shine"), Kidswaste ("Tonight")<ref name="RTT"></ref> וקסבו ("Found You").<ref name="BillKasbo"></ref> היא חתמה על חוזה תקליטים עם חברת התקליטים Ultra Music בסוף 2017 והוציאה את המיני-אלבום הראשון שלה, Snow In October. לאחר שחיממה את קווין XCII בסיבוב ההופעות שלו בתחילת 2018, הוציאה קאטלר שני מיקסטייפים עצמאיים, Sleeping With Roses ו-Sleeping With Roses II.<ref name="MTSU"></ref> היא גם יצאה לשני סיבובי הופעות עצמאיים.<ref name="Officiel"></ref>

במרץ 2019, היא חתמה עם חברת הקליטים Republic Records<ref name="Bill2020"></ref>. זמן קצר לאחר החתימה, היא הוציאה את המיני-אלבום, brent, יחד עם הזמר-יוצר האמריקאי, ג'רמי צוקר.<ref name="OTW"></ref> במיני-אלבום זה, היה את הסינגל "you were good to me". סינגל זה בוצע בשידור חי בתוכנית הטלוויזיה האמריקאית, Today .<ref name="OfficielZucker"></ref> במאי 2019, שיתפה פעולה עם קייגו בסינגל "Not OK".<ref name="BillKygo"></ref> שיר זה היה שיתוף הפעולה השלישי שלה (אחרי "Slow Down Love" ו-"The Shine") שהופיע במצעד שירי הדאנס-אלטקרוני של הבילבורד, והגיע בשיאו למקום 9.<ref name="BillDance"></ref>

בסוף 2019, קאטלר החלה להוציא סינגלים חדשים, ביניהם "How To Be Human"<ref name="Bill2019"></ref> ו-"Lucky" (בהשתתפות אלכסנדר 23).<ref name="StreamLucky"></ref> לצד "Sad Tonight", הסינגלים הופיעו באלבום הבכורה שלה, How To Be Human, שיצא ב-17 בינואר 2020 על ידי Republic Records. ב-23 בינואר 2020, ביצעה את הסינגל "Sad Tonight", בתוכנית הטלוויזיה האמריקאית, Late Night with Seth Meyers .<ref name="BWW"></ref> השיר הזה היה השיר הראשון של קוטלר שנכנס למצעד 40 שירי המיינסטרים של הבילבורד, והגיע בשיאו, במרץ 2020, למקום 32.<ref name="Bill40"></ref> באפריל 2020, היא הוציאה עם קווין XCII ו-Louis the Child את הסינגל "Little Things".<ref name="Sick"></ref>

ב-2020, קאטלר הייתה אמורה להופיעה בפסטיבל קואצ'לה ,<ref name="coachella"></ref> שבוטל בגלל מגפת הקורונה.<ref></ref> ביוני 2020 היא הוציאה גרסה משל עצמה לשיר "Crazier Things" בהשתתפות נואה קאהן.<ref></ref>

קאטלר נכללה ברשימת פורבס 30Under30 לשנת 2022.<ref></ref>

== דיסקוגרפיה ==
=== אלבומי אולפן ===
* 2020: How to Be Human

=== מיקסטייפים ===
* 2018: Sleeping With Roses
* 2018: Sleeping With Roses II

=== מיני-אלבומים ===
* 2017: Snow In October
* 2019: brent <small>(בשיתוף ג'רמי צוקר)</small>
* 2019: brent (live in new york) <small>(בשיתוף ג'רמי צוקר)</small>
* 2021: Brent Forever <small>(בשיתוף ג'רמי צוקר)</small>

== קישורים חיצוניים ==
* 

== הערות שוליים ==

קטגוריה:פזמונאיות אמריקאיות
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:אמניות ריפבליק רקורדס
קטגוריה:פורבס 30Under30
קטגוריה:אמריקאיות שנולדו ב-1997
קטגוריה:אמריקאים שנולדו ב-1997